Diari Oficial de la Generalitat Valenciana


Sumari del DOGV 9471, del 16-11-2022 (2022/10879)

RESOLUCIÓ de 22 de setembre de 2022, del director general de Qualitat i Educació Ambiental, per la qual es formula una declaració d'impacte ambiental del projecte de modificació substancial de l'autorització ambiental integrada de la planta de valorització i emmagatzematge temporal d'RP i RNP, en el terme municipal de Nàquera. Expedient: (1864304) 028/5336-IMP.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9471

Data del DOGV
:   16-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/10032


Data del document
:   22-09-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Nàquera
    * impacte ambiental

RESOLUCIÓ de 22 de setembre de 2022, del director general de Qualitat i Educació Ambiental, per la qual es formula una declaració d'impacte ambiental del projecte de modificació substancial de l'autorització ambiental integrada de la planta de valorització i emmagatzematge temporal d'RP i RNP, en el terme municipal de Nàquera. Expedient: (1864304) 028/5479-CGK. [2022/10156]  
  
«Declaració d'impacte ambiental  
Expedient: (1864304) 028/5586-PJZ.  
Títol: modificació substancial autorització ambiental integrada. Planta de valorització i emmagatzematge temporal d'RP i RNP.  
Promotor: Acteco Productos y Servicios, SL.  
Òrgan substantiu: Servei de Prevenció i Control Integrat de la Contaminació.  
Ref. òrgan substantiu: 66/17 IPPC.  
Localització: Pol. ind. Els Vents, c/ Cerç, 3, Nàquera.  
NIMA: 0391832848.  
  
Descripció del projecte  
L'empresa Acteco Productos y Servicios, SL, promou un projecte de modificació substancial de l'autorització ambiental integrada número 551/AAI/CV al carrer Llevant, parcel·la 23C, naus 2 i 3 del terme municipal de Nàquera, a fi d'incloure en aquesta autorització les instal·lacions confrontants situades al carrer Cerç, núm. 3 i ampliar la relació de residus, actualment autoritzats, modificant l'adreça de l'establiment del c/ Llevant, parcel·la 23c, al c/ Cerç, 3, entenent que no hi ha canvi de la instal·lació sinó unificació de dos establiments prenent l'adreça d'aquesta última.  
L'activitat del carrer Cerç, 3 se situa en una parcel·la amb referència cadastral 6335788ZD6448V5570QW de 3.695 m² que inclou:  
- 1.715 m² de campa.  
- 1.246 m² de magatzem cobert, obert per un lateral.  
- 195 m² de magatzem tancat.  
- 404 m² d'oficines.  
- 135 m² de reculades.  
Les instal·lacions situades al carrer Llevant, parcel·la 23, naus 2 i 3, tenen una superfície total de 1.266 m² amb un pati exterior de 133 m² en cada nau. El total de superfície de les tres parcel·les serà de 4.961 m².  
  
Per a les naus 2 i 3 del carrer Llevant es mantenen les capacitats de gestió de residus, que sumen 490,2 t:  
Nau 2. Emmagatzematge de residus sòlids: 266 t.  
Nau 2. Emmagatzematge de residus líquids: 84 t.  
Nau 3. Depòsit de residus a granel en contenidors: 300 t.  
Nau 3. Apilament de residus d'envasos: 105 t.  
  
En la instal·lació del carrer Cerç, l'emmagatzematge dels residus autoritzats és de 200 t de residus no perillosos de paper i cartó, amb codis LER 15 01 01, 19 12 01 i 20 01 01. No s'aporten dades de la quantitat gestionada.  
Els nous residus, que es gestionaran en la parcel·la del carrer Cerç, núm. 3, suposen un increment de la capacitat d'emmagatzematge de 316 t i de capacitat de gestió de 5.665 t/any. La llista de residus i les quantitats emmagatzemades i gestionades és:  
- Emmagatzematge de residus plàstics en bales. Emmagatzematge 100 t, quantitat gestionada 720t/any. Codis LER 02 01 04, 07 02 13, 15 01 02, 16 01 19, 17 02 03, 19 12 04, 20 01 39.  
- Emmagatzematge d'aigües residuals industrials no perilloses. Emmagatzematge 60 t, quantitat gestionada 1.200 t/any. Codis LER 08 03 13, 08 02 03, 16 10 02.  
- Emmagatzematge d'aigües residuals industrials perilloses. Emmagatzematge 45 t, quantitat gestionada 1.200 t/any. Codis LER 07 01 01\*, 07 06 01\*, 08 01 19\*, 08 03 12\*, 12 01 09\*, 12 03 01\*, 13 05 07\*, 16 07 08\*, 16 10 01\*.  
- Emmagatzematge de residus líquids inflamables. Emmagatzematge 30 t, quantitat gestionada 360 t/any. Codis LER 030201\*, 040214\*, 070104\*, 070204\*, 070304\*, 070404\*, 070504\*, 070604\*, 070704\*, 080111\*, 080113\*, 080411\*, 090103\*, 100315\*, 150510\*, 100810\*, 130701\*, 130702\*, 130703\*, 140603\*, 140605\*, 200113\*, 200127\*.  
  
- Emmagatzematge residu no valoritzable procedent de rebutjos. Emmagatzematge 10 t, quantitat gestionada 1.200 t/any. Codis LER 03 03 08, 19 12 12, 20 03 01.  
- Emmagatzematge residu fem mesclat. Emmagatzematge 10 t, quantitat gestionada 600/any. Codis LER 02 01 03, 02 01 07, 03 01 01, 19 02 10, 19 12 10.  
- Emmagatzematge residus metàl·lics. Emmagatzematge 30 t, quantitat gestionada 240 t/any. Codis LER 16 01 17, 17 04 05, 19 10 06, 19 12 02, 20 01 40.  
- Emmagatzematge fusta. Emmagatzematge 30 t, quantitat gestionada 120t/any. Codis LER 16 01 17, 17 04 05, 19 10 06, 19 12 02, 20 01 40.  
- Envasos mesclats/mixtos. Emmagatzematge 1 t, quantitat gestionada 120 t/any. Codis LER 15 01 06.  
Les activitats que es realitzen en les naus del carrer de Llevant no tindran cap modificació.  
En la parcel·la del carrer Cerç, 3 es realitzen processos de gestió de residus consistents en emmagatzematge temporal i el condicionament per a minimitzar l'espai ocupat i facilitar el seu trasllat a altres gestors detallats per famílies de residus que seran:  
- Emmagatzematge i/o premsatge de residus de paper i cartó no contaminat: els residus es descarreguen al costat de la premsa, se separen en tres zones d'apilament i es premsen en lots de 8-10 t. Posteriorment, les bales s'apilen al pati exterior fins a la seua expedició, que es realitza quan es dispose de quantitat suficient per a completar un transport que les trasllada a les instal·lacions de tractament final.  
- Residus plàstics no contaminats: no hi ha zona d'apilament. A la recepció seran descarregats. Se segregaran manualment per tipus de plàstics i es premsaran en bales de 1880d245v800 mm fleixades amb filferro per a posteriorment ser traslladats a la zona d'emmagatzematge, d'on seran retirats per gestor autoritzat.  
- Aigües residuals: les aigües no perilloses seran rebudes en envasos de polipropilè amb estructura metàl·lica de 1000 l (GRG). Seran buidats en un depòsit de transvasament de 6 m³ i posteriorment es transvasaran a dos depòsits de 30 m³ cadascun, situats dins d'una cubeta d'obra de 52m³. Les aigües perilloses arribaran en GRG i seran emmagatzemades en els seus propis envasos en una zona envoltada per un gual de 5 cm d'altura que permetrà el pas del carretó i actuarà com a cubeta de retenció de 14 m³. Tant les aigües perilloses com les no perilloses s'expediran en vehicles cisterna per separat.  
- Residus líquids inflamables: els residus líquids inflamables arribaran en envasos de diferent capacitat, generalment en envasos metàl·lics de 200 l amb tancament o en envasos de polipropilé amb estructura metàl·lica de 1000 l. Seran descarregats pels carretons elevadors en la zona delimitada per a això i en aquest lloc, si és necessari, es realitzarà el transvasament a envasos de 200 o 1000 l per a la seua posterior retirada per un gestor autoritzat. Els envasos xicotets contaminats per matèries perilloses seran retirats per un gestor autoritzat.  
- Emmagatzematge a granel en contenidors: els residus sòlids arriben en envasos de 1000 litres o en contenidors de 20 m³ i són descarregats directament en el seu contenidor corresponent de 30 m³, amb un condicionament previ per a una major optimització de l'espai prèviament a la seua retirada per un gestor autoritzat. A més, al costat dels contenidors es disposarà de 2 envasos de 1000 litres de plàstic per a emmagatzemar envasos mixtos buits no perillosos (LER 15 01 06) que seran reutilitzats, compactats en bales premsades i fleixades o retirats per un gestor autoritzat.  
Per a la realització de l'activitat, a més de la premsa per a cartó, paper i plàstics, la instal·lació disposa de 2 carretons elevadors elèctrics, un transpalet manual i dues bàscules per a embalums i vehicles. Es disposa de registre industrial 46/67680.  
  
Tramitació administrativa  
En data 21 de febrer de 2018, el Servei de Prevenció i Control Integrat de la Contaminació va donar trasllat a aquest òrgan ambiental de la sol·licitud de suficiència documental per a l'avaluació ambiental dins del procediment de modificació substancial de l'autorització ambiental integrada número 551/AAI/CV, atorgada a la mercantil Acteco Productos y Servicios, SL, per a un centre de recollida i emmagatzematge temporal de residus perillosos, no perillosos i RAEE a Nàquera, polígon industrial Els Vents, carrer Llevant, parcel·la 23C, naus 2 i 3, adjuntant la següent documentació:  
- Projecte tècnic.  
- Estudi d'impacte ambiental.  
- Resum no tècnic.  
- Documentació complementària: informe preliminar de situació del sòl de la parcel·la 23, segons el Reial decret 9/2005, de 14 de gener.  
En data 22 d'agost de 2018, el Servei de Prevenció i Control Integrat de la Contaminació va donar trasllat a aquest òrgan ambiental dels informes rebuts per EPSAR (informe favorable) i de la Confederació Hidrogràfica del Xúquer (informe favorable condicionat).  
Amb data 5 d'octubre de 2018, aquest òrgan ambiental dona trasllat al Servei de Prevenció i Control Integrat de la Contaminació de l'informe de suficiència d'informació.  
El Servei de Prevenció i Control Integrat de la Contaminació va realitzar la informació pública en el Diari Oficial de la Generalitat Valenciana número 8616 de 20 d'agost de 2019.  
En data 30 de gener de 2020, el Servei de Prevenció i Control Integrat de la Contaminació va comunicar a aquest òrgan que durant el període d'informació pública no s'havien produït al·legacions.  
En data 23 de març de 2021, el Servei de Prevenció i Control Integrat de la Contaminació va sol·licitar l'emissió de la declaració d'impacte ambiental. En la mateixa comunicació, va donar trasllat a aquest òrgan ambiental de l'informe favorable condicionat emés per l'Ajuntament de Nàquera.  
  
Consideracions ambientals  
L'activitat es realitza en sòl urbà industrial que inclou l'ús per a emmagatzematge i gestió de residus. En estar aquest emplaçament completament urbanitzat i modificat respecte al seu estat natural inicial amb la finalitat d'acollir activitats de tipus industrial, hi ha una sèrie d'impactes que no s'estimen significatius (geologia, vegetació, fauna, etc.). No existeix cap activitat confrontant amb risc d'incendi significatiu o que haja comunicat a l'interessat mesures específiques d'emergència exterior. Els terrenys es troben fora del nucli urbà de Nàquera i estan comunicats amb l'autovia-7 mitjançant les carreteres CV-305 i CV-32. D'acord amb el PATRICOVA, no es troben dins d'una àrea amb el risc d'inundació. Els terrenys no es troben en cap espai natural integrat en la Xarxa Natura 2000 i no se situen en les seues proximitats espais naturals protegits. Segons el visor cartogràfic de la Generalitat Valenciana, la instal·lació es troba en una zona vulnerable a contaminació de les aigües subterrànies per nitrats.  
  
No existeix modificació de la superfície ocupada pel conjunt de l'activitat. L'increment de superfície de la instal·lació es realitza mitjançant la superfície ja ocupada per la instal·lació del carrer Cerç.  
No existeix modificació en el consum d'aigua en el conjunt de l'activitat. La instal·lació utilitza quantitats no significatives d'aigua en el procés per a humitejar el cartó i el paper en dies calorosos. El consum d'aigua de la instal·lació, de 280 m³ consumits íntegrament en la parcel·la del carrer Cerç.  
Les aigües residuals de la instal·lació procedeixen dels serveis sanitaris i són assimilables a urbanes. Aquestes aigües s'emmagatzemen en una fossa sèptica de 4 m³ que és buidada regularment i gestionada mitjançant trasllat a una EDAR municipal. El volum mitjà de l'abocament sanitari generat i retirat anualment és de 6 m³. Es disposa de permís d'abocament directe a EDAR per la Resolució de 16 de juliol de 2014.  
Les zones on s'emmagatzemen residus líquids disposen de cubetes impermeables de suficient capacitat per a retindre possibles fugues i es disposa de material absorbent i mitjans per a la recollida de vessaments accidentals. Per a la càrrega i descàrrega dels residus líquids s'actuarà conforme a l'ADR quant a càrrega i descàrrega de mercaderies perilloses, encara que alguns residus no siguen considerats mercaderies ADR. Les zones de magatzem de residus líquids estaran a cobert de la intempèrie.  
La documentació tècnica no descriu les característiques de l'acabat superficial de la campa de la instal·lació del carrer Cerç, declara que les pluvials s'aboquen directament al domini públic i que no posseeix connexió al clavegueram. No s'esmenta l'existència de cap sistema de decantació i separació de sòlids i hidrocarburs que impedisca l'arrossegament de residus per les aigües pluvials fora de la instal·lació, per la qual cosa es prendran les mesures correctores adequades.  
La instal·lació no admet residus que generen olors.  
L'activitat genera residus perillosos i no perillosos a conseqüència del manteniment de les instal·lacions. Els residus que genera l'activitat són:  
- 20 kg de tubs fluorescents (20 01 21).  
- 50 kg de bateries usades (16 16 01).  
- 25 kg d'oli hidràulic (13 01 10).  
- 100 kg d'absorbent contaminat (15 02 02).  
- 100 kg d'embalatge de cartó (15 01 01).  
- 100 kg d'embalatge de plàstic (15 01 02).  
- Envasos que han contingut residus líquids inflamables (15 01 10).  
  
Els embalatges de cartó i plàstic són incorporats al procés de l'empresa i la resta són traslladats a les instal·lacions del carrer Llevant a l'espera de ser retirats per un gestor autoritzat.  
La instal·lació genera residus sòlids assimilables a urbans que seran recollits pels serveis municipals.  
L'activitat es realitzarà en horari diürn i genera sorolls produïts pels vehicles usats en l'activitat. La documentació tècnica proposa realitzar autocontrols cada 5 anys i un control de l'estat de manteniment dels vehicles.  
La instal·lació disposa d'un programa de vigilància ambiental que aborda les emissions atmosfèriques i acústiques, la contaminació de les aigües, la manipulació dels residus, l'impacte visual i els efectes produïts per incendis.  
  
Consideracions jurídiques  
El projecte està sotmés a avaluació d'impacte ambiental ordinària (epígraf 6.c.2 de l'annex I del Decret 32/2006), en concordança amb l'article 7.1 de la Llei 21/2013, de 9 de desembre.  
L'expedient ha observat els tràmits previstos en la secció 1a, capítol II del títol 2 de la Llei 21/2013, de 9 de desembre, d'avaluació ambiental, i en les altres disposicions que li són aplicables.  
L'article 13 del Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica atribueix a la Direcció General de Qualitat i Educació Ambiental la competència sobre l'avaluació d'impacte ambiental de projectes.  
  
Per tot el que antecedeix, a proposta del Servei d'Avaluació d'Impacte Ambiental i amb el vistiplau del subdirector general de Canvi Climàtic i Qualitat Ambiental, fent ús de les atribucions que ostente, resolc:  
  
  
Primer  
Estimar acceptable, als sols efectes ambientals i sense perjudici de la prèvia obtenció de les autoritzacions sectorials que li siguen aplicables, el projecte de modificació substancial d'autorització ambiental integrada de la planta de valorització i emmagatzematge temporal d'RP i RNP, promogut per Acteco Productos y Servicios, SL, a Nàquera, sempre que aquest es desenvolupe d'acord amb el que s'estableix en l'estudi d'impacte ambiental, el projecte tècnic i altra documentació que conste en l'expedient i de conformitat amb les següents condicions:  
  
1. Respecte al llistat definitiu de residus admissibles, quedarà limitat per l'abast de l'autorització sectorial, entre els proposats pel promotor segons la documentació aportada a aquest òrgan. Es podran incloure altres codis LER que l'òrgan competent considere susceptibles d'autorització, sempre que la seua inclusió no comporte la modificació substancial del projecte avaluat i no responga a supòsits en els quals s'exigisca la tramitació d'un procediment d'avaluació ambiental d'acord amb la legislació sectorial vigent.  
2. El sòl de la campa de la instal·lació del carrer Cerç haurà d'estar impermeabilitzat mitjançant un paviment de qualitat i grossària adequada. La instal·lació del carrer Cerç es dotarà d'un sistema de recollida de pluvials i tractament (decantador i separador d'hidrocarburs) abans de l'abocament d'aquestes. Els llots i les substàncies diferents a l'aigua seran retirats per un gestor autoritzat. El manteniment del sistema de tractament de pluvials s'inclourà en el Programa de vigilància ambiental.  
3. Quan el polígon dispose de clavegueram, es connectaran a aquest les eixides d'aigües residuals i pluvials, i s'anul·larà la fossa sèptica. Mentrestant, s'inclourà el manteniment d'aquesta i la verificació de la seua estanquitat en el Programa de vigilància ambiental.  
4. Les accions incloses en el Programa de vigilància i seguiment ambiental hauran de documentar-se, a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia. La documentació estarà a la disposició de les autoritats competents.  
En els termes previstos en l'article 43 de la Llei 21/2013, de 9 de desembre, la present declaració d'impacte ambiental perdrà la seua vigència i cessarà en la producció dels efectes que li són propis si, una vegada publicada en el Diari Oficial de la Generalitat Valenciana, no s'haguera començat l'execució del projecte en el termini de quatre anys. A aquest efecte, el promotor notificarà a l'òrgan ambiental el començament de les obres.  
  
Segon  
Conforme amb el que es preveu en l'article 41 de la Llei 21/2013, de 9 de desembre:  
a) Ordenar la publicació de la present declaració d'impacte ambiental en el Diari Oficial de la Generalitat Valenciana així com en la seu electrònica.  
b) La present declaració d'impacte ambiental no serà objecte de recurs sense perjudici dels que, si escau, siguen procedents en via administrativa i judicial contra l'acte pel qual s'autoritza el projecte.  
  
Tercer  
L'òrgan substantiu haurà de tindre degudament en compte, en el procediment d'autorització del projecte, l'avaluació d'impacte ambiental efectuada, atesos els criteris establits en l'article 42 de la Llei 21/2013, de 9 de desembre, referits tant al contingut de l'autorització com a la publicitat de la decisió.  
  
València, 22 de setembre de 2022.- El director general de Qualitat i Educació Ambiental: Joan Piquer Huerga.»